Brendan Rodgers hefur fagnað hverjum sigrinum á fætur öðrum síðustu vikur . AFP Brendan Rodgers knattspyrnustjóri Leicester City segir að almennt virðist ekki vera reiknað með því að lið hans eigi möguleika á enska meistaratitlinum og það sé ekkert óeðlilegt . Leicester vann í gær sinn áttunda leik í röð í úrvalsdeildinni og er í öðru sæti með 38 stig , átta stigum á eftir Liverpool og sex stigum á undan meisturum Manchester City sem eru í þriðja sæti . „ Ég held að það hafi enginn reiknað með því að við yrðum nálægt efstu sætunum . Við æsum okkur ekki yfir því , þetta er hluti af leiknum . Eftir að Manchester United vann Manchester City snerist umræðan alfarið um það hverstu langt City væri á eftir Liverpool . Við virðum það og höldum áfram okkar vinnu , “ sagði Rodgers við Reuters . „ Manchester City og Liverpool eru tvö ótrúleg lið sem sýndu síðasta vetur hversu góð þau eru . Við reynum stöðugt að bæta okkur og minnka muninn . Okkar lið hefur verið í níunda sæti tvö síðustu tímabil , “ sagði Rodgers en hans menn mæta Manchester City 21. desember og Liverpool fimm dögum síðar .